Nafarroako Parlamentuko Mahaiak, 2021eko urtarrilaren 11n egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Cristina Ibarrola Guillén andreak aurkezturiko galdera, langile sanitarioen eta soziosanitarioen artean konfirmatutako COVID-19ko kasuei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2021eko urtarrilaren 11n

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Cristina Ibarrola Guillén andreak, Legebiltzarraren Erregelamenduan ezarritakoaren babesean, galdera hau aurkezten du, idatziz erantzun dakion:

1- Langile sanitarioen eta soziosanitarioen artean COVID-19aren zenbat kasu egiaztatu dira Nafarroan?

2- Osasun-langileengan eta langile soziosanitarioengan konfirmatutako COVID-19ko kasuen artean, zenbat baieztatu ziren hilero?

3- Zein da COVID-19a konfirmatuta duten langile sanitario eta soziosanitarioen ratioa osasun-zentro bakoitzean?

4- Zein da COVID-19a konfirmatuta duten langile sanitario eta soziosanitarioen ratioa? Eta zein da autonomia-erkidegoen arteko konparazioa?

5- Zein da COVID-19a konfirmatuta duten langile sanitario eta soziosanitarioen ratioa profil profesionalen arabera? Eta zein da autonomia-erkidegoen arteko konparazioa?

Iruñean, 2020ko abenduaren 30ean

Foru parlamentaria: Cristina Ibarrola Guillén